Åse Marie Amundsen

Åse Marie Amundsen, kjent under navnet «Rocke-Lill»  (født 27. oktober 1936 i Stavanger, død 1. oktober 2011 i Zellingen i Bayern), var en norsk rockeartist.  Hun regnes som den første kvinnelige rockeartisten i Norge. Hun deltok i Oslomesterskapet og i Norgesmesterskapet i rock i 1958 og reiste på flere turnéer sammen med Per «Elvis» Granberg.  Etter en kort norsk karriere flyttet hun i 1960 til Tyskland. 

Moren Olga var hushjelp og faren Olav var fiskehandler.  De giftet seg 9. mai 1936. Faren var også skuespiller i lokale teaterstykker. Hennes mor var plaget av tuberkulose. Oppveksten var vanskelig, og under andre verdenskrig bodde Åse i en periode i fosterhjem i Suldal. Broren Olav Emil ble født i 1938.  

I tenårene begynte Åse å kalle seg «Lill». Oslomesterskapet i rock i 1958 endte i tumulter, der tilhørerne stormet scenen. I Norgesmesterskapet kom Rocke-Lill på femteplass i uttaking til det nordiske mesterskapet.

Rockemiljøet på den tiden var svært mannsdominert, og Rocke-Lill var på mange måter en pioner. Da den første rockeperioden var over, i 1962-1963 reiste Rocke-Lill til Tyskland og fortsatte rockekarrieren der med med et omreisende orkester.

 Referanser 

«Rocke-Lill var først» av Gunnar Gran.  Pluss, bilag til Stavanger Aftenblad. 26. juli 2013, s.22-25 

 Eksterne lenker 
 1. Hvor ble hun av, Norges første kvinnelige rocker?

Kategori:Norske rockemusikere
Kategori:Fødsler i 1936
Kategori:Dødsfall i 2011
Kategori:Personer fra Stavanger kommune